Mandau (sanjata)

Mandau silih tunggil sanjata tradisional Wong Dayak Kalimantan. Taler kauningin antuk Parang Ilang riantara Bidayuh, Iban miwah wong Penan, Malat olih wong Kaya utawi Baieng olih wong Kenyah utawi Bandau olih Lun Bawang utawi Pelepet/Felepet olih Lundayeh. Mandau sané mangkin ketah kaanggén ring acara adat. Asapunika, wénten soroh sané sadarana maaran Ambang sané dados piranti sawai-wai.

Mandau kakait sareng Upacara Pengayauan, ring dija jadma pacang mapupul antuk nyerang suku liyanan, miwah ngumpulang sirah dados kaanggén upakara ring perayaan, Mandau punika dados karya seni miwah sanjata.

Déskripsi 
Cecirén khas Mandau inggih punika ring asiki sisi manganné marupa cembung, sisi puntulné marupa cekung. Sisi manganné makéhan malakar saking logam témper utawi waja, sareng ukir-ukiran sané ngulangunin miwa matatah kuningan. Patinné malakar saking tanduk beburon, sekadi tanduk menjangan, yadiastun makudang soroh liyanan prasida kacunduk nganggé tulang manusa miwah taru miik. Becik pati miwah saungné kaukir miwah tatahan kéweh. Detail ukiran mavariasi saking manutin sekaa sané ngaryanin, sakéwaten makéhan ngambarang kauripan utawi déwa antropomorfik rikala nganggén tulang manusa. Mandau ketah kasarengin pengutik, ketah kasengguh pisau raut.

Ambang 
Ambang inggih punika paistilah sané kaanggén antuk Mandau sané malakar saking waja biasa. Ketahné kakaryanin dados souvenir. Sapunika sané nénten ketah nyingakin Mandau, pastika nénten prasida ngabinayang riantara Mandau miwah Ambang krana cingakan sisi jabané sané kacingak pateh. Suajatiné makakalih sangét mabinayan. Pinaka katilikin sacara jangkep, pabinayan punika ngenah pinaka ukiran prasida kacunduk ring matan tiukné miwah matatah antuk mas, temaga utawi pérak. Mandau ngelah kaunggulan langkung kuat miwah ngelah fleksibilitas, mandau sané becik malakar saking wiji wesi sané kaambil saking batu gunung utawi soroh wesi mantiké kapandé olih pandé wesi sané wikan. Sapunika Ambang malakar aaking baja biasa.

Ring budaya kaloktah 
Dados simbol budaya Dayak, mandau ketah kagambarang antuk makudang cara. Propinsi Indonésia sekadi Kalimantan Kangin, Kalimantan Kawan, miwah Kalimantan Tengah makasami nganggén gambar mandau ring lambang propinsi ipun. Organisasi paramilitér Mandau Talawang Pancasila kaicaiin parinama mawit sanjata puniki. Lambang komando militér Kodam VI/Mulawarman miwah Kodam XII/Tanjungpura ring Indonésia taler nganggén gambar mandau.

Pustaka

Pranala jaba 

 Parang Ilang (Iban), Malat/Mandau (Kayan) utawi Baieng (Kenyah)